**ZMLUVA O DIELO**

*uzavretá podľa § 536 a nasl.zákona č. 513/1991Zb.Obchodný zákonník v znení nesk.zákonov*

 *(ďalej len „****zmluva****“)*

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*medzi týmito zmluvnými stranami:*

**Objednávateľ: REGIONÁLNA ROZVOJOVÁ AGENTÚRA PÚCHOV**

Sídlo: Námestie slobody 1400, 020 01 Púchov

Zastúpená: PaedDr. Miroslav Kubičár

IČO: 37923536

DIČ: 2022422567

**DODÁVATEĽ: MAS Naše Považie**

Sídlo: Štefánikova 821, 020 01 Púchov

Zastúpená: PhD. Peter Ježo

IČO: 42025257

DIČ: 2022476412

*(ďalej objednávateľ a dodávateľ samostatne aj ako „****zmluvná strana****“ a spolu ako „****zmluvné strany****“)*

**I.
Predmet plnenia**

1)Predmetom zmluvy o dielo je

* Organizačné zabezpečenie 3 školení v počte minimálne 20 účastníkov – organizačné zabezpečenie, lektorovanie, prenájom priestorov počas školení, techniky.
* Zabezpečenie občerstvenia účastníkov počas školení - káva, čaj, minerálka, sladké, slané pečivo, obed (polievka + hlavné jedlo) 3 školenia x20 účastníkov = 60 účastníkov

**II.**

**Cena za dielo a jej splatnosť**

1)Cena za vykonanie diela podľa čl. I. ods. 1 tejto zmluvy je

* Organizačné zabezpečenie 3 školení v počte minimálne 20 účastníkov – organizačné zabezpečenie, lektorovanie, prenájom priestorov počas školení, techniky.

 300,00€/školenie v celkovej sume 900,00€

* Zabezpečenie občerstvenia účastníkov počas školení - káva, čaj, minerálka, sladké, slané pečivo, obed (polievka + hlavné jedlo) 3 školenia x20 účastníkov = 60 účastníkov 8,00€/účastník v celkovej sume 480,00€

Celková suma 1 380,00€.

2)Faktúra predložená na úhradu musí spĺňať náležitosti účtovného dokladu podľa § 10 zákona č. 431/2002 Z.z. o účtovníctve v znení neskorších predpisov .

3)Lehota splatnosti faktúry vystavenej zhotoviteľom je 30 dní odo dňa podpisu zmluvy podľa čl. III. Ods. 1 tejto zmluvy. Faktúra bude uhradené výlučne bankovým prevodom na účet zhotoviteľa.

**III.**

**Lehota dodania**

1)Lehota dodania predmetu zmluvy je určená na obdobie od podpisu zmluvy t.j. 15.01.2016 do 30.11.2016.

**IV.**

**Práva a povinnosti zhotoviteľa**

1)Zhotoviteľ je povinný vykonať dielo riadne podľa článku II tejto zmluvy, na svoje náklady a na svoje nebezpečenstvo.

2)Zhotoviteľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri vykonaní diela podľa tejto zmluvy a bez súhlasu objednávateľa ich neposkytne tretej osobe.

3)Objednávateľ a zhotoviteľ sa dohodli na úhrade po ukončení zmluvného vzťahu na základe faktúry vystavenej dodávateľom.

**V.**

**Práva a povinnosti objednávateľa**

1)Objednávateľ je povinný poskytnúť zhotoviteľovi patričnú súčinnosť nevyhnutnú na riadne vykonanie diela.

2)Objednávateľ je oprávnený byť informovaný o všetkých skutočnostiach týkajúcich sa predmetu diela. Na výzvu objednávateľa je zhotoviteľ povinný písomne informovať

objednávateľa bez zbytočného odkladu o skutočnom stave prebiehajúcej prípravy predmetu diela.

3) Objednávateľ sa zaväzuje informovať zhotoviteľa o termínoch jednotlivých seminárov, objednávkou, minimálne 2 týždne pred konaním každého z nich.

**VI.**

**Zánik zmluvy**

1) Zmluva zaniká splnením záväzkov zmluvných strán podľa tejto zmluvy.

2) Zmluva môže taktiež zaniknúť písomnou dohodou zmluvných strán.

3) Zmluvné strany sú oprávnené zmluvu písomne vypovedať, ak jedna zo zmluvných strán opakovane porušuje ustanovenia tejto zmluvy. V prípade, že nastali skutočnosti zakladajúce právo zmluvu vypovedať v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej 5 dňovú lehotu na odstránenie porušujúceho stavu. Pokiaľ k odstráneniu porušujúceho stavu v uvedenej lehote nedôjde, je zmluvná strana oprávnená podať písomnú výpoveď.

Výpoveď nadobúda účinnosť dňom doručenia druhej zmluvnej strane.

4) Ukončením zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy. To platí primerane aj pre čl. VI ods. 3 tejto zmluvy.

**VII.**

**Spoločné a záverečné ustanovenia**

1)Práva a povinnosti v tejto zmluve neupravené sa riadia príslušnými ustanoveniami Obchodného zákonníka a inými právnymi predpismi platnými na území Slovenskej republiky.

2)Obsah tejto zmluvy je možné meniť a doplňovať po dohode zmluvných strán. Zmeny sa vykonávajú v písomnej forme dodatkami označenými poradovým číslom a budú podpísané zodpovednými osobami zastupujúcimi zmluvné strany.

3)Táto zmluva nadobúda platnosť dňom podpisu oboch zmluvných strán a účinnosť dňom nasledujúcim po dni zverejnenia.

4) Zmluva je vyhotovená v 2 rovnopisoch, pričom každá strana obdrží 1 rovnopis.

Účastníci tejto zmluvy prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle, nebola dojednaná v tiesni ani za inak nevýhodných podmienok a že im nie sú v dobe podpisu zmluvy známe okolnosti, ktoré by mohli obmedziť jej obsah a účinnosť. Na dôkaz toho pripájajú svoje podpisy.

V Púchove dňa 15.01.2016 V Púchove dňa 15.01.2016

……………………………………........... ...................................................

 PaedDr. Miroslav Kubičár PhD. Peter Ježo

Regionálna rozvojová agentúra Púchov MAS Naše Považie